**ຄຳສະແດງຄວາມຂອບໃຈ**

ພວກຂ້າພະເຈົ້າເປັນນັກສຶກສາ ປີທີ2 ພາກວິຊາວິທະຍາສາດຄອມພິວເຕີ, ຄະນະວິທະຍາສາດທໍາມະຊາດ, ມະຫາວິທະຍາໄລແຫ່ງຊາດ ສົກສຶກສາ 2020-2021 ພວກຂ້າພະເຈົ້າມີຄວາມພາກພູມໃຈ ແລະ ເປັນກຽດຢ່າງສູງທີ່ມີໂອກາດສຶກສາໃນລະດັບປະລິນຍາຕີ. ດັ່ງນັ້ນ ພວກຂ້າພະເຈົ້າ ຈຶ່ງຂໍສະແດງຄວາມຮູ້ບຸນຄຸນ ແລະ ຂອບໃຈຢ່າງສູງຕໍ່ຄະນະນໍາຂອງ ຄະນະວິທະຍາສາດທໍາມະຊາດ, ຄະນະນໍາຂອງພາກວິຊາວິທະຍາສາດຄອມພິວເຕີ ຕະຫຼອດເຖິງການຈັດຕັ້ງທຸກພາກສ່ວນທີ່ກ່ຽວຂ້ອງທີ່ໄດ້ໃຫ້ຄວາມ ຊ່ວຍເຫຼືອ ແລະ ໃຫ້ຄວາມຮ່ວມມືໃນບົດໂຄງການຈົບຊັ້ນປະລິນຍາຕີສະບັບນີ້.

ບົດໂຄງການຈົບຊັ້ນນີ້ ໄດ້ສຳເລັດລຸລ່ວງລົງໄດ້ ເພາະວ່າໄດ້ຮັບຄຳປຶກສາ ແລະ ຄວາມຊ່ວຍ ເຫຼືອຈາກບຸກຄົນຫຼາຍທ່ານ ພິເສດພວກຂ້າພະເຈົ້າ ຂໍຖືໂອກາດນີ້ສະແດງຄວາມຂອບໃຈ ແລະ ຮູ້ບຸນຄຸນຢ່າງສຸດຊຶ້ງມາຍັງອາຈານທີ່ປຶກສາ ອຈ.ປທ ມູນພິນ ພອນປັນຍາ ແລະ ຊອ.ປທ ອໍລະດີ ຄຳມະນີວົງ ທີ່ໃຫ້ຄຳປຶກສາ ແລະ ຊີ້ນຳ-ນຳພາ ພວກຂ້າພະເຈົ້າ ໃນການຂຽນບົດໂຄງການຈົບຊັ້ນຄັ້ງນີ້ຈົນໄດ້ຮັບຜົນສຳເລັດລຸລ່ວງໄປດ້ວຍດີ ຂໍສະແດງຄວາມຂອບໃຈ ແລະ ຮູ້ບຸນຄຸນມາຍັງບັນດາອາຈານທຸກທ່ານຂອງພາກວິຊາວິທະຍາສາດຄອມພິວເຕີ ທີ່ໄດ້ທຸ່ມເທສະຕິປັນຍາສິດສອນທັງຄວາມຮູ້ວິຊາການ ແລະ ຄວາມຮູ້ດ້ານອື່ນໆອີກໃຫ້ແກ່ພວກຂ້າພະເຈົ້າຕະຫຼອດໄລຍະ 2 ປີ.

ຂໍສະແດງຄວາມຂອບໃຈມາຍັງບັນດາໝູ່ເພື່ອນໝົດທຸກຄົນທີ່ໄດ້ໃຫ້ຄວາມຊ່ວຍເຫຼືອ ແລະ ໃຫ້ກຳລັງແກ່ພວກຂ້າພະເຈົ້າມາຕະຫຼອດໄລຍະ 2 ປີ.

ຂໍຂອບໃຈ ທາງສະຖານນີຂົນສົ່ງໂດຍສານສາຍໃຕ້ ທີ່ໃຫຄວາມຮ່ວມມືຊ່ວຍເຫຼືອໃນການເກັບກໍາຂໍ້ມູນ, ສະໜອງຂໍ້ມູນ ແລະ ອໍານວຍຄວາມສະດວກໃນການລົງເອົາຂໍ້ມູນ ພ້ອມທັງລາຍລະອຽດຕ່າງໆທີ່ເປັນ ປະໂຫຍດແກ່ການຂຽນບົດຈົບຊັ້ນຂອງພວກຂ້າພະເຈົ້າ.

ສຸດທ້າຍນີ້ ພວກຂ້າພະເຈົ້າຂໍສະແດງຄວາມຮູ້ບຸນຄຸນຢ່າງໃຫ່ຍຫຼວງ ມາຍັງຄອບຄົວ ແລະ ການຈັດຕັ້ງ ຂອງພວກຂ້າພະເຈົ້າ ທີ່ໄດ້ໃຫ້ການສົ່ງເສີມຊ່ວຍເຫຼືອໃຫ້ພວກຂ້າພະເຈົ້າໄດ້ມີໂອກາດສຶກສາຮ່ຳຮຽນຕາມຄວາມໄຝ່ຝັນ, ມອບທັງຄວາມຮັກ, ຄວາມອົບອຸ່ນ, ກຳລັງໃຈ ແລະ ເວລາອັນເຕັມທີ່ນັບບໍ່ຖ້ວນ ໃຫ້ພວກຂ້າພະເຈົ້າໄດ້ສຶກສາຮ່ຳຮຽນຈົນສຳເລັດ.